Hommikul istus  varesepoeg tagumise värava juures, üks suur vares valvas männi otsas ja teine katusel. Mul tekkis geniaalne plaan ja nii võiski bussipeatuses seisev rahvas peagi näha kummalist vaatepilti: kleidis ja kontsadel ja käekotiga naisterahvas hiilib väga vaikselt, väljastpoolt aeda, värava juurde, lükkab selle lahti ja siis põgeneb kiljudes mööda tänavat minema, kaks varest kannul. Aga suur oli minu rõõm, kui õhtul kodule lähenedes nägin varesepoega ukerdamas, haa, väljaspool meie aeda ehk värava taga!